Setrivallankumous

Setrivallankumous oli vuoden 2005 helmikuussa alkanut tapahtumasarja, joka johti Libanonin demokratisoitumiseen. Alkunsa vallankumous sai pääministeri Rafik Haririn salamurhasta.http://www.spiegel.de/international/world/breakthrough-in-tribunal-investigation-new-evidence-points-to-hezbollah-in-hariri-murder-a-626412.html Luettu 11.11.2017 Nimensä setrivallankumous sai setripuusta, joka esiintyy Libanonin lipussa.

pienoiskuva|Libanonin symbolina pidetty libanoninsetri (Cedrus libani)
Rafik Haririn salamurha johti suuriin mielenosoituksiin, jotka olivat kuitenkin rauhanomaisia. Päätavoitteena oli saada Syyrian vuonna 1976 aloittama miehitys loppumaan ja sen joukot pois Libanonista.

Tapahtumat johtivat siihen, että Syyria veti huhtikuussa vuonna 2005 viimeisetkin Libanonissa olleet joukkonsa kotiin ja 29 vuotta kestänyt vuodesta 1976 jatkunut Syyrian sotilaallinen läsnäolo Libanonissa päättyi.

Vallankumousta seuranneissa vuoden 2005 parlamenttivaaleissa valittiin maan hallitukseen kaksi vahvaa poliittista ryhmittymää: syyriamielinen Maaliskuun 8. päivän liitto ja syyrianvastainen, länsimielinen Maaliskuun 14. päivän liitto.

Katso myös
 Libanonin politiikka

Lähteet

Luokka:Libanonin historia
Luokka:2005
Luokka:Vallankumoukset